b'\n_START_ARTICLE_\nGermanski narodni muzej, N\xc3\xbcrnberg\n_START_SECTION_\nIme, ustanovitev, na\xc4\x8dela\n_START_PARAGRAPH_\nGermanski muzej, kot je bil imenovan na za\xc4\x8detku, je ustanovila skupina posameznikov, ki jih je vodil frankovski baron Hans von und zu Aufsess. Njegov cilj je bil zbrati "dobro urejeno zbirko vsega razpolo\xc5\xbeljivega izvirnega gradiva nem\xc5\xa1ke zgodovine, literature in umetnosti"._NEWLINE_Izraz germanski je treba razumeti v zgodovinskem smislu sredine 19. stoletja. Leta 1846 so se nem\xc5\xa1ki jezikoslovci in zgodovinarji, med njimi brata Grimm, Leopold von Ranke in Jacob Burckhardt, sre\xc4\x8dali v Frankfurtu in se odlo\xc4\x8dili, da uporabijo besedo "germansko" kot celovit izraz, ki bo zajemal vsa podro\xc4\x8dja njihovih akademskih ved, povezanih s kulturo nem\xc5\xa1ko govore\xc4\x8dih regij. Nem\xc5\xa1ki revoluciji v letih 1848/49 ni uspelo oblikovati svobodne in enotne Nem\xc4\x8dije. Ime muzeja je ohranilo idejo o tesnem kulturnem razmerju v regiji s skupnim nem\xc5\xa1kim jezikom in skupno nem\xc5\xa1ko kulturno tradicijo. Leta 1852 je bil namen muzeja dokumentirati kulturno enotnost nem\xc5\xa1ko govore\xc4\x8dih obmo\xc4\x8dij kot postopno zasnovo brez kakr\xc5\xa1nega koli pretiranega \xc5\xa1ovinizma. \xc5\xa0ele leta 1871, ko je bilo konstituirano Nem\xc5\xa1ko cesarstvo, je bila dodana beseda narodni._NEWLINE_Muzej je pomembna raziskovalna in izobra\xc5\xbeevalna ustanova. Kot narodni muzej in muzej v celotnem nem\xc5\xa1ko govore\xc4\x8dem obmo\xc4\x8dju zbira in vzdr\xc5\xbeuje kulturna, umetni\xc5\xa1ka in zgodovinska pri\xc4\x8devanja od za\xc4\x8detka zgodovine do danes. Kot raziskovalna in izobra\xc5\xbeevalna ustanova ima mednarodni ugled, zbirke, razstave in publikacije predstavljajo kulturno zgodovino nem\xc5\xa1ko govore\xc4\x8dih dr\xc5\xbeav v mednarodnem merilu in interdisciplinarno. Delo zavoda se ravna po na\xc4\x8delu spo\xc5\xa1tovanja vseh kultur, tako da lahko vsi ljudje razumejo, da muzej deluje neodvisno od vzgoje, izobrazbe in verskih prepri\xc4\x8danj.\n_START_SECTION_\nZgradba\n_START_PARAGRAPH_\nMuzej je arhitekturni spomenik, saj ga sestavljajo razli\xc4\x8dne zgradbe iz razli\xc4\x8dnih \xc4\x8dasovnih obdobij. Nekatere so zgradbe nekdanje n\xc3\xbcrnber\xc5\xa1ke kartuzije (nem\xc5\xa1ko Kart\xc3\xa4userkloster), ukinjene leta 1525, nato pa uporabljane za razli\xc4\x8dne posvetne namene do leta 1857. Kar je ostalo od teh prostorov, je nato mo\xc4\x8dno razpadajo\xc4\x8de dobil muzej. Kartuzija je bila obnovljena in prilagojena uporabi zbirke do konca 19. stoletja, ko so jo neogotsko raz\xc5\xa1irili na njeni ju\xc5\xbeni strani. Med prvo svetovno vojno in po njej sta bila zgrajena Alter Eingang (Stari vhod) in Galeriebau (Galerijska zgradba), ki ju je zasnoval arhitekt German Bestelmeyer, z vhodom iz Kornmarkta in zaradi pridobitve prostora. _NEWLINE_Po uni\xc4\x8denju med drugo svetovno vojno je Sep Ruf zasnoval dodatne zgradbe; zgodovinski deli dvorane in galerije so bili prilagojeni novi arhitekturni zasnovi ali podrti; obnovili so samo nekatere zgradbe. Prva ve\xc4\x8dja zgradba je bila dodana med letoma 1955 in 1958 in se imenuje Heussbau po prvem predsedniku Zahodne Nem\xc4\x8dije Theodorju Heussu. Leta 1983 in od 1988 do 1993 se je muzej bistveno raz\xc5\xa1iril. Kart\xc3\xa4userbau z novo vhodno avlo, ki je zdaj na Kart\xc3\xa4usergasse, je oblikoval Jan St\xc3\xb6rmer.  Leta 1999 je bila pridobljena zgradba \xc5\xbeupnijskega otro\xc5\xa1kega doma svetega Lovrenca iz leta 1910. Obnovljena je bila leta 2002 in je zdaj v njej muzej otro\xc5\xa1kih igra\xc4\x8d.\n_START_SECTION_\nStruktura in organizacija\n_START_PARAGRAPH_\nGermanski narodni muzej je javna pravna oseba Zvezne republike Nem\xc4\x8dije, de\xc5\xbeele Bavarske in mesta N\xc3\xbcrnberg.  Upravnemu odboru predseduje prof. dr. H.C. Klaus-Dieter Lehmann, vodja generalnega direktorata je dr. G. Ulrich Grossmann (po letu 2016). _NEWLINE_Z muzejem so povezani arhivi, kot je nem\xc5\xa1ki arhiv umetnosti, knji\xc5\xbenice, poseben oddelek za obnovo in ohranjanje (Institut f\xc3\xbcr Kunsttechnik und Konservierung) in izobra\xc5\xbeevalno sredi\xc5\xa1\xc4\x8de. Muzej je tudi skrbnik zbirke otro\xc5\xa1kih igra\xc4\x8d v \xc5\xbeupniji svetega Lovrenca, Muzeja cesarskega gradu na N\xc3\xbcrnber\xc5\xa1kem gradu, pa tudi pala\xc4\x8de Neunhof, gra\xc5\xa1\xc4\x8dine severno od N\xc3\xbcrnberga z zbirko lovskega oro\xc5\xbeja in orodja. Muzej je javna ustanova od leta 1921. Od 2. julija 1954 podjetja in posamezniki (F\xc3\xb6rdererkreis) podpirajo dejavnosti muzeja._NEWLINE_Kot raziskovalni in\xc5\xa1titut muzej opravlja znanstvene in zgodovinske raziskave o gradivu, ki ga ima v zbirkah in arhivih. Izsledki raziskav so objavljeni v znanstvenih revijah in na razstavah. Razli\xc4\x8dni raziskovalni projekti so dolgoro\xc4\x8dni, tudi Schrifttum zur Deutsche Kunst (projekt umetni\xc5\xa1ke literature) in ra\xc4\x8dunalni\xc5\xa1ki katalog Hesenski renesan\xc4\x8dni gradovi.'